Passeur
E Passeur ass eng Persoun déi aner Leit, déi heemlech an illegal e Land wëlle verloossen, dee beschten an onopfällegste Wee weist an hinnen hëlleft d'Grenz ze „passéieren“. De Passeur setzt sech dobäi enger relativ grousser Gefor aus.

Am Zweete Weltkrich

Passeuren zu Lëtzebuerg 
D'Aféierung vum Reichsarbeitsdienst (RAD) a besonnesch d'Aféierung vun der Zwangsrekrutéierung hunn et mat sech bruecht datt vill Lëtzebuerger decidéiert hu virun der Naziherrschaft fortzelafen a si hu probéiert fir iwwer d'belsch oder d'franséisch Grenz ze kommen. D'Resistenzorganisatiounen hu verschidde Fluchtweeër (Filièren) organiséiert a lëtzebuergesch, franséisch a belsch Passeuren hu gehollef, méi wéi 1.100 Deserteuren a politesch Verfollegt, déi virdru falsch Pabeiere kruten, iwwer d'Grenz ze bréngen.

Nom Krich 
Direkt no der Liberatioun haten d'Lëtzebuerger Passeuren a Filieristen d'Iddi sech an engem Veräin ze regruppéiere fir den Ekippen- a Patriotissemsgeescht, dee si wärend der Naziokkupatioun zesummegehalen huet, net ze verléieren. Et huet awer bis 1960 gedauert bis d'Union nationale des passeurs et filiéristes luxembourgeois (UPAFIL) gegrënnt gouf.

Erënnerungen un d'Passeursaktivitéiten
Zu Lëtzebuerg
 Sentier Albert Ungeheuer Zowaascherstrooss zu Déifferdeng
 Sentier des passeurs (Ëlwen)
 Passeurs-Monument Esch-Uelzecht
 Monument national de l'évasion Place de la Résistance zu Déifferdeng.
 Borne du Passeur Nieft der Kierch zu Péiteng.
 Monument fir de Passeur Aloyse Kremer a seng Mamm zu Biwesch.
 A Frankräich
 Monument des Passeurs (Réisseng) zu Réisseng beim Kierfecht
 Monument des évadés de guerre et des passeurs zu Raon-sur-Plaine um Wee fir op den Donon (Departement Vosges)
 Passeursmonument zu Novéant-sur-Moselle
 Passeursmonument zu Pont-à-Mousson
 Passeursmonument zu Bertrambois

Lëtzebuergesch Resistenz
Franséisch Resistenz
Belsch Resistenz